# Ihmisoikeusvaltuuskunnan vammaisten henkilöiden ihmisoikeuskomitea

**Aihe:** Vammaisten henkilöiden ihmisoikeuskomitean kokous 2/2023

**Aika: 18.04.2023 kello 13–15**

**Paikka:** Teams-kokous

**Osallistujat:**

~~Antti Teittinen~~

Pirkko Mahlamäki

~~Anna Caldén~~

~~Yrjö Mattila~~

~~Elina Nieminen~~

Markku Jokinen

Sari Kokko

Pirkko Justander

Anssi Karhu

~~Sirpa Rautio (IOK)~~

Sanni Myllyaho (IOK)

Nitin Sood (IOK, sihteeri)

~~Sanna Ahola (IOK)~~

Minna Verronen (EOA)

**Esityslista**

1. **Kokouksen avaus ja asialistan hyväksyminen**

Kokous avattiin kello 13.04. Asialista hyväksyttiin ilman muutoksia.

1. **Edellisen kokouksen pöytäkirjan hyväksyminen**

Edellisen kokouksen pöytäkirja hyväksyttiin.

1. **Tavoitteet uuden hallituksen osalta (ml. vammaispalvelulaki)**

VIOK:n sihteeri esitteli lyhyesti Ihmisoikeusvaltuuskunnan [kannanottoa](https://www.ihmisoikeuskeskus.fi/uutiset/hallitusohjelma/) hallitusohjelmaan liittyen. Lisäksi sihteeri kertoi Ihmisoikeuskeskuksen suunnitelmista hallitusohjelmavaikuttamisen osalta.

VIOK:n jäsenet suhtautuivat positiivisesti valtuuskunnan kannanottoon ja kokivat sen hyvänä pohjana hallitusohjelmavaikuttamista varten. Erityisesti kohdat kaksi ja kolme herättivät keskustelua jäsenten keskuudessa. Perus- ja ihmisoikeusvaikutusten arvioinnissa on tärkeätä pitää esillä erityisesti vammaisvaikutusten arviointi. Jäsenet ovat todenneet, että viranomaisilla on tarvetta saada koulutusta vammaisvaikutusten arvioinnista. Yhdenvertaisuusvaikutusten arviointi ei ole sama asia ja voi jättää vammaiset ihmiset näkymättömäksi.

VIOK:n jäsenet totesivat, että vammaispalvelulain osalta tarvitaan erillinen seurantaryhmä, joka koostuisi vammaisten järjestöjen edustajista. Työryhmä kartoittaisi uudistuksen keskeisten tavoitteiden, kuten eri vammaryhmien palvelujen yhdenvertaisen saatavuuden, asiakas- ja tarvelähtöisyyden, toimintatapojen muutosten, vammaisten henkilöiden hyvinvoinnin ja hyvinvointierojen seuraamisen, vammaispalvelujen riittävän rahoituksen varmistamisen ja kustannusten seurannan ja osallisuuden toteutumista käytännössä ja uudistuksen vaikutuksia. VIOK:n jäsenten mielestä vammaispalvelujen seurantaa ei voida toteuttaa kokonaisvaltaisesti ilman vammaisjärjestöjen osallistamista.

VIOK:n jäsenet kantoivat keskusteluissa huolta erityisesti TSS-oikeuksiin kohdistuvista leikkauksista, jotka vaikuttaisivat laajasti vammaisten ihmisoikeuksien toteutumiseen. Yhteiskunnassa on valloillaan asenne, jossa vammaisia itseään syytetään siitä, että ovat köyhyysloukussa tai eivät saa työpaikkaa. Myös valtiovarainministeriön puheenvuoro leikkauksista tarkoittaa kylmää kyytiä vammaisten oikeuksille. Lisäksi leikkaukset voivat kohdistua vammaisjärjestöihin, jotka jo tällä hetkellä ovat aliresursoituja. Osa huomautti, että vammaisjärjestöt ovat erilaisessa asemassa kuin muut kansalaisjärjestöt CRPD:n takia. VIOK:n jäsenet pitävätkin tärkeänä, että IOV:n kannanotossa nostetaan esille perus- ja ihmisoikeuksien asettamat rajat mahdollisissa säästötoimissa.

Osa nosti esille, että vammaispoliittinen ohjelma on sidottu hallituskauteen. Valtioneuvoston periaatepäätös vammaispolitiikasta olisi tärkeätä saada aikaiseksi tällä hallituskaudella, jotta vammaispolitiikka olisi pitkäjänteisempää kestämällä pidempään kuin yhden hallituskauden.

Lopuksi keskusteltiin siitä, miten käytännössä VIOK vaikuttaa tai tukea IOK:n hallitusohjelmavaikuttamista. VIOK:n jäseniä kannustettiin ottamaan matalalla kynnyksellä Ihmisoikeuskeskukseen hallitusohjelmaneuvottelujen aikana. Yhteydenpito puoleen ja toiseen on tärkeätä hallitusohjelmavaikuttamisen kannalta.

1. **Ihmisoikeuskeskuksen CRPD-lausunto**

VIOK:n sihteeri kertoi lyhyesti CRPD:n lausunnon tilannetta. Ihmisoikeuskeskus on keskittynyt tähän mennessä keräämään tietoa; sidosryhmätapaamisia on järjestetty sekä vammaistoimijoille tarkoitettu kysely CRPD-lausuntoon liittyen keräsi yli 90 vastausta. Ihmisoikeuskeskus käy tällä hetkellä läpi kertynyttä dataa ja tekee ensimmäisen luonnoksen toukokuun aikana. VIOK:n jäsenillä on mahdollisuus kommentoida luonnosta seuraavassa kokouksessa.

Lausunnon rakennetta ei vielä ole päätetty. VIOK:ssa nostettiin esille yksi haaste liittyen artiklakohtaiseen rakenteeseen, että tällöin pitäisi jokaisessa artiklassa nostaa erikseen jokaisen vammaisryhmän eri näkökulmat. Kaikilla vammaisilla ei ole samoja haasteita artiklan velvoitteiden toteutumisessa.

VIOK nosti esille, että lausunnossa on tärkeätä nostaa esille seuraavia haasteita lausunnossa: tietoisuuden puute CRPD:stä, esteettömyyden ja saavutettavuuden laiminlyönti ei edelleenkään ole syrjintää, vammaisten toimeentulo, mielenterveyskysymykset ja itsemääräämisoikeus.

1. **Muita ajankohtaisia vammaisten henkilöiden oikeuksiin liittyviä asioita**
	1. Eduskunnan oikeusasiamiehen ratkaisut liittyen vammaisten henkilöiden oikeuksiin

Minna Veronen esitteli lyhyesti EOA:n ratkaisut koskien vammaisten oikeuksia. Kooste lähetettiin VIOK:n jäsenille ennen kokousta. Käytiin keskustelua poliittisten vaalimainosten ja esitteiden tuomisesta esimerkiksi kehitysvammaisten asumispalveluissa. Oli ollut tilanteita, joissa ei ollut mahdollista tuoda esitteitä koteihin. Tästä on mahdollisesti tehty ratkaisu EOA:lla niin, että esitteiden tuominen asumispalveluihin pitäisi sallia, mutta ei osattu vastattu ihan suoraan mikä ratkaisu olisi kyseessä.

1. **Kokouksen päättäminen**

Päätettiin kokous kello 14.58.

Ihmisoikeusvaltuuskunnan tehtävänä on:

- käsitellä laajakantoisia ja periaatteellisesti tärkeitä
perus- ja ihmisoikeusasioita;

- hyväksyä vuosittain Ihmisoikeuskeskuksen toimintasuunnitelma ja keskuksen
vuotuinen toimintakertomus;

- toimia perus- ja ihmisoikeusalan toimijoiden
kansallisena yhteistyöelimenä.